kardosdrur/scandi-wiki huggingface dataset:
Karl Gotthelf von Hund

Karl Gotthelf von Hund und Altengrotkau (født 1. september 1722, død 28. oktober 1776) var en tysk baron, frimurer og grundlægger af det frimureriske højgradssystem Strickte Observans. 

1765-1776 var Karl Gotthelf von Hund hærmester for frimureri i Danmark.

En stor del af Karl Gotthelf von Hunds anselige litterære samling findes i dag i Den Danske Frimurerordens arkiv og biblioteker.

Kilder 
 Bugge, K.L.: Det danske Frimureries Historie, 1910.

Eksterne henvisninger 

Friherrer fra Tyskland
Frimurere fra Tyskland
Godsejere fra Tyskland
Bogsamlere fra Tyskland
Fuyang (Zhejiang)

Fuyang (kinesisk skrift: 富阳, pinyin: Fùyáng) er en by på amtsniveau i bypræfekturet Hangzhou, der er provinshovedstad i Zhejiang i Folkerepublikken Kina. Den ligger i den nordvestlige del af Zhejiang, og har et areal på 1.808 km2, og en befolkning på  640.000 mennesker (2007).

Trafik
Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den bland andet Hangzhou, Nanchang, Guiyang, Kunming og Dali.

Zhejiang
Byamter i Kina
Det Danske Frimurerlaug

Det Danske Frimurerlaug af Gamle, Frie og Antagne Murere (fork.: DDFL), også kendt som Det Danske Frimurerlaug og Frimurerlauget, blev stiftet 1. april 1893 i Roskilde. Det Danske Frimurerlaug arbejder efter det engelske emulationsritual med tre grader, og dets grundlag er James Andersons konstitution. Det Danske Frimurerlaug har ca. 1.300 medlemmer (i 2013).

Loger under Det Danske Frimurerlaug 
Nedenfor findes en fortegnelse over nuværende loger i Det Danske Frimurerlaug.

Referencer og eksterne henvisninger 
 Det Danske Frimurerlaug 
 Video: Frimurerne på Frederiksberg, Frederiksberg Lokal TV

Etableret i 1893
Frimurerlaug
Frimureri
Ferdinand af Braunschweig (flertydig)

Ferdinand af Braunschweig kan henvise til flere personer:

 Ernst Ferdinand af Braunschweig-Lüneburg-Bevern (1682-1746) – titulær hertug af Braunschweig-Lüneburg-Bevern
 Ferdinand af Braunschweig-Wolfenbüttel (1721-1792) – titulær hertug af Braunschweig-Wolfenbüttel, officer i dansk, britisk og preussisk tjeneste
 Frederik Carl Ferdinand af Braunschweig-Lüneburg-Bevern (1729-1808) – titulær hertug af Braunschweig-Lüneburg-Bevern, dansk officer
 Karl 2. Wilhelm Ferdinand af Braunschweig-Wolfenbüttel (1735-1806) – fyrste af Braunschweig-Wolfenbüttel og titulær hertug af Braunschweig-Lüneburg, feltmarskal i preussisk tjeneste
Prins Edward, hertug af Kent

Prins Edward, hertug af Kent (Edward George Nicholas Patrick Paul; født 9. oktober 1935) er medlem af den britiske kongefamilie og barnebarn af Georg 5. af Storbritannien. Han er søn af Prins George, hertug af Kent og Prinsesse Marina af Grækenland og Danmark. Prins Edward har været hertug af Kent siden 1942.

Han er gift (1961) med Katharine, hertuginde af Kent (født Katharine Worsley).

Prins Edward er bl.a. formand for The All England Lawn Tennis & Croquet Club og uddeler præmier i forbindelse med Wimbledon Championships. Frem til 2001 var han Storbritanniens Special Representative for International Trade and Investment. Han er også formand for The Scout Association, Royal United Services Institute og Royal Institution of Great Britain.

Siden 1967 har han været den øverste leder (såkaldt stormester (engelsk: Grand Master)) for verdens ældste storloge, The United Grand Lodge of England, grundlagt 27. december 1813 i London.

Referencer

Eksterne henvisninger 
 Officiel hjemmeside for det britiske monarki – The Duke of Kent
 Officiel hjemmeside for The United Grand Lodge of England – HRH The Duke of Kent, KG, GCMG, GCVO, ADC (Grand Master)
 Artikel i Time: "First Son of a Son" 

Prinser fra Storbritannien
Hertuger af Kent
Frimurere fra Storbritannien
Huset Windsor
United Grand Lodge of England

The United Grand Lodge of England (fork. UGLE), på dansk også kendt som Den Forenede Engelske Storloge, er verdens ældste storloge, grundlagt 27. december 1813.

The United Grand Lodge of England er det styrende organ for frimureri i England og Wales, samt i enkelte lande der har været en del af Det Britiske Imperium eller medlem af Commonwealth of Nations.

The United Grand Lodge of England er den mest kendte frimurer-storloge, fordi den er det tidligste konkrete bevis på frimureriets eksistens.

Selvstændige frimurerorganisationer verden over kan opnå anerkendelse af The United Grand Lodge of England. I Danmark er det Den Danske Frimurerorden, der er anerkendt.

Øverste ledere 
Den øverste leder af The United Grand Lodge of England kaldes for Grand Master (dansk: Stormester). The United Grand Lodge of Englands stormestre gennem tiden er følgende:
 Prins August Frederik, hertug af Sussex (1813-1843)
 Thomas Dundas, 2. jarl af Zetland (Shetlandsøerne) (1844-1870)
 George Robinson, 1. marquis og 2. jarl af Ripon (1870-1874)
 Edward, fyrste af Wales (senere Edward 7.) (1874-1901)
 Prins Arthur, hertug af Connacht og Strathearn (1901-1939)
 Prins George, hertug af Kent (1939-1942)
 Henry Lascelles, 6. jarl af Harewood (1942-1947)
 Edward Cavendish, 10. hertug af Devonshire (Devon) (1947-1950)
 Lawrence Lumley, 11. jarl af Scarbrough (1951-1967)
 Prins Edward, hertug af Kent (1967-)

Referencer og eksterne henvisninger 

 The United Grand Lodge of Englands hjemmeside: www.ugle.org.uk

Etableret i 1813
Frimureri
Rørvik Lufthavn

Rørvik Lufthavn, (tidl. Rørvik Lufthavn, Ryum)  er en regional lufthavn 5 km sydøst for Rørvik, Vikna Kommune i Trøndelag, Norge. I 2009 ekspederede den 35.377 passagerer og 2.718 flybevægelser.

Lufthavnen er ejet og drevet af det statslige selskab Avinor.

Flyselskaber og destinationer 
Widerøe er eneste flyselskab der betjener Rørvik Lufthavn. De flyver til en række små byer og har transit til Trondheim med Dash 8 fly, på offentlige tilskud fra Samferdselsdepartementet.

Referencer

Eksterne henvisninger 
Rørvik Lufthavns officielle hjemmeside

Lufthavne i Norge
Trøndelags geografi
Vikna
Club Atlético Colón

Club Atlético Colón (normalt kendt som Colón de Santa Fe eller bare Colón) er en argentinsk fodboldklub fra byen Santa Fe. Klubben spiller i landets bedste liga, Primera División de Argentina, og har hjemmebane på stadionet Estadio B. G. Estanislao López. Klubben blev grundlagt den 5. maj 1905, og har aldrig vundet det argentinske mesterskab. Én gang, i 2007, er man dog sluttet på 2. pladsen, mens det er blevet til 3. pladser i både 2000 og 2009.

Titler 
 Ingen

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Argentina
Etableret i 1905
Harald Holstein (ingeniør)

Henrik Frantz Harald greve Holstein(-Holsteinborg) (24. december 1879 på Frederiksberg – 13. juni 1967) var en dansk ingeniør.

Han var søn af konseilspræsident, grev Ludvig Holstein-Holsteinborg og dennes 2. hustru, Betzy Laura født Rasmussen, blev student fra Østre Borgerdydskole 1899, tog filosofikum året efter efterfulgt af polyteknisk eksamen som kemiingeniør 1905. Året efter blev han sekondløjtnant i Ingeniørkorpset. 1907-08 drev han et privat laboratorium, men tog så til udlandet, London, Sydamerika og særligt Mexico, hvor han arbejdede som kemiker 1908-12.

Ved sin hjemkomst var han ansat i firmaet E. Hirschsprung et års tid og blev så 1913 adm. direktør for Dansk Kugleleje A/S S.K.F., der var et datterselskab af et svensk firma, nu SKF Group. Han havde denne stilling indtil 1922. Under hans ledelse gik virksomheden stærkt fremad, og den danske virksomhed blev en af de største filialer af moderselskabet. Samtidig publicerede han artikler om tekniske emner.

Han blev under 1. verdenskrig indkaldt til Sikringsstyrken, hvor han blev udnævnt til kaptajn af reserven.

Dernæst blev Holstein generalrepræsentant i Sydamerika for Dansk Rekylriffel Syndikat 1922-27, hvor han solgte danske våben, især rekylgeværer, på dette kontinent. Han drev dernæst fabriksvirksomhed i Marokko 1927-33, blev direktør for A/S Armatura 1933-37 og var Chef du Bureau de l'Administration de la Commission Internationale de Non-Intervention 1937-39, generalrepræsentant for danske ingeniørfirmaer i Spanien 1939-42, direktør for A/S Mundia, Dansk Export Central 1942-45, i Portugal for en del danske industrier 1945-46, og ingeniør i BP Olie-Kompagniet A/S 1947-50. Fra 1950 virkede han som rådgivende ingeniør.

Referencer

Kilder 
 Dansk Biografisk Haandleksikon, bind 2, s. 137. Online
 Kraks Blå Bog 1957

Harald
Grever fra Danmark
Ingeniører fra Danmark
Ingeniørofficerer fra Danmark
Erhvervsfolk fra Danmark
Personer i Kraks Blå Bog (afdøde)
Personer i Dansk Biografisk Leksikon
Harald Holstein (erhvervsmand)

Harald Peter greve Holstein(-Holsteinborg) (født 1945) er en dansk erhvervsmand, bror til Lars Holstein.

Harald Holstein er søn af Jørgen Helge Eggert greve Holstein og Gisela Anna Martha Hanlo og dermed barnebarn af ingeniøren af samme navn. Holstein grundlagde i 1981 i København tøjfirmaet Noa Noa, og året efter indtrådte broderen Lars i firmaet. Brødrene havde i begyndelsen af 1980'erne to forretninger i henholdsvis København og Helsingør, men snart fik de stor succes med at udvide salget af deres afslappede og tilgængelige tøj, og firmaet er i dag en verdensforretning. I 2006 forlod Holstein firmaet.

Kilder 
 Reventlow Genealogical Database
 "Flipperfamilien, der blev moderne" , Nordjyske.dk.

Grever fra Danmark
Harald 2
Erhvervsfolk fra Danmark
Lars Holstein

Lars Christian greve Holstein(-Holsteinborg) (født 1959) er en dansk erhvervsmand, bror til Harald Holstein.

Lars Holstein er søn af Jørgen Helge Eggert greve Holstein og Gisela Anna Martha Hanlo og dermed barnebarn af ingeniøren Harald Holstein. Hans bror af samme navn, Harald Holstein, grundlagde i 1981 i København tøjfirmaet Noa Noa, og året efter indtrådte Lars Holstein i firmaet. Brødrene havde i begyndelsen af 1980'erne to forretninger i henholdsvis København og Helsingør, men snart fik de stor succes med at udvide salget af deres afslappede og tilgængelige tøj, og firmaet er i dag en verdensforretning.

Indtil 2007 var Holstein adm. direktør i Noa Noa, men forlod firmaet efter kapitalfonden Axcels overtagelse af firmaet. I stedet blev han kulturel "ambassadør" for tøjfirmaet.

Kilder 
 Reventlow Genealogical Database
 "Flipperfamilien, der blev moderne" , Nordjyske.dk.

Grever fra Danmark
Lars
Erhvervsfolk fra Danmark
Rosario Central

Club Atlético Rosario Central (normalt bare kendt som Rosario Central) er en argentinsk fodboldklub fra byen Rosario. Klubben spiller (pr. 2010) i landets næstbedste liga, Primera B Nacional, men har traditionelt været et storhold i den bedste liga, Primera División de Argentina. Holdet har hjemmebane på stadionet Estadio Gigante de Arroyito.

Central har fire gange, i 1971, 1973, 1980 og 1987 vundet det argentinske mesterskab, og i 1995 blev det desuden til triumf i den nu nedlagte sydamerikanske turnering, Copa Conmebol.

Centrals store rivaler er det andet Rosario-hold, Newell's Old Boys.

Titler 
 Argentinsk mesterskab (4): 1971 (Nacional), 1973 (Nacional), 1980 (Nacional), 1987

Kendte spillere 
  Roberto Carlos Abbondanzieri
  Roberto Acuña
  Rodolfo Arruabarrena
  Celso Ayala
  José Chamot
  Kily González
  Mario Kempes
  Tati Montoya
  Juan Antonio Pizzi
  Pablo Sánchez
  Paulo Wanchope
  Ángel di María
  César Delgado

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Argentina
Etableret i 1889
Rosario
Landkreis Aurich

Landkreis Aurich er en Landkreis i den tyske delstat Niedersachsen. Landkreisen ligger ved Nordsøkysten i Niedersachsens nordvestlige del og er centrum i det historiske landskab Ostfriesland. I øst grænser landkreisen op til Landkreis Wittmund. Mod syd er naboerne Landkreis Leer og den kreisfrie by Emden. 

Den nuværende kreis blev dannet i 1977, da de tidligere landkriese Aurich og Norden blev slået sammen.

Byer og kommuner i Landkreis Aurich 
Kreisen havde   indbyggere pr.    

Samtgemeinden og deres kommuner

* markerer administrationsby for Samtgemeindeforvaltning

Kilder og henvisninger

Østfrisland
Landkreis i Niedersachsen
Sing for the Moment

Sing for the Moment er den fjerde single-udgivelse fra den amerikanske rapper Eminems fjerde studiealbum The Eminem Show. Med på sangen har Eminem Aerosmith-musikerne Steven Tyler og Joe Perry. Sangen sampler Aerosmiths Dream On fra 1973.

Baggrund 
Eminem har skrevet sangen for at fortælle at han ikke skriver sit materiale til musikanmelderne, men til dem der faktisk køber hans musik fordi de kan lide det. Til de personer der føler hans musik taler til dem, på samme måde som han følte at LL Cool Js og Beastie Boys' musik gjorde til ham.

Hitliste

Referencer 

Eminem-sange
Singler fra 2003
Ubaldo Fillol

Ubaldo Matildo Fillol (født 21. juli 1950 i San Miguel del Monte, Argentina) er en tidligere argentinsk fodboldspiller, der som målmand på Argentinas landshold var med til at vinde VM i 1978 på hjemmebane, hvor han samtidig blev kåret til turneringens bedste målmand. Han deltog også ved både VM i 1974 og VM i fodbold 1982.

På klubplan optrådte Fillol langt størstedelen af sin karriere for River Plate i sit hjemland, men havde også ophold hos Racing, Quilmes, Argentinos Juniors, Vélez Sársfield, brasilianske Flamengo og spanske Atlético Madrid.

Fillol blev i 1977 kåret til Årets fodboldspiller i Argentina.

Referencer

Eksterne henvisninger 

 Fillols egen hjemmeside 
 Footballdatabase.eu spillerinfo

Fodboldspillere fra Argentina
Fodboldspillere fra Quilmes Atlético Club
Fodboldspillere fra Racing Club de Avellaneda
Fodboldspillere fra Club Atlético River Plate
Fodboldspillere fra Argentinos Juniors
Fodboldspillere fra Clube de Regatas do Flamengo
Fodboldspillere fra Atlético Madrid
Verdensmestre i fodbold
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Dildo (by)

Dildo er en by i den canadiske provins Newfoundland og Labrador. Den ligger på den sydøstlige kyst af Dildo Arm i nærheden af Trinity Bay på øen Newfoundland. 

Byen har en historie, der går tilbage til 1700-tallet, da byen blev grundlagt til at udnytte naturens ressourcer i form af sæler og hvaler. Siden 1900-tallet har byen haft god tilvækst blandt turister og der findes flere muligheder for overnatning. 

Navnet stammer sandsynligvis fra en traditionel robåd kaldet Dory. Andre teorier er, at det kommer fra et sted i Spanien, Portugal eller et sværd, der i strukturen ligner Dildo Island.

Eksterne henvisninger 
 Om Dildo  

Byer i Newfoundland og Labrador
Den Gamle Fabrik

Den Gamle Fabrik er et marmelade-mærke, der via Beauvais foods er ejet af Orkla. Mærket har eksisteret siden 1979, og siden 1993 har det tilhørt Beauvais.

Historie 
Den Gamle Fabrik stammer helt tilbage fra den 26. juni 1834, hvor den dog hed Jordbærkælderen, og blev grundlagt af frugthandler J. L. Andersen på Strøget i København. 

Kort gennemgang af Den Gamle Fabrik/Jordbærkælderens historie:
 26. juni 1834 blev Jordbærkælderen stiftet af frugt- og vildhandler J. L. Andersen på adressen Amagertorv 27 på Strøget, og den blev kaldt for en "Frugt-restaurant". Denne restaurant var kun åben om sommeren, og man kunne, ud over jordbær, købe bær og frugter, kaffe, te, hjemmelavet is, frugtdesserter og lagkage.
 I 1922 blev Jordbærkælderen, som før blot var en sommerreastaurant, en helårsrestaurant, efter salget til bolchemageren S. O. Søemod. Og da salgstallene begyndte at stige blev pengene investeret i en marmeladefabrik.
 I 1979 besluttede Jordbærkælderen at begynde på at brande sine marmelade med Fra Den Gamle Fabrik, hvilket var starten på Den Gamle Fabrik.
 Daværende ejer Viola Søemod sælger Jordbærkælderen (sammen med brandet Den Gamle Fabrik) til den svenske tøjkæde Hennes & Mauritz.

Kilder

Eksternt link 
 Den gamle fabrik 

Fødevaremærker
Orkla ASA
Etableret i 1979
Preußisches Oberverwaltungsgericht

Den preussiske overforvaltningsdomstol (tysk: (Königlich-) Preußische Oberverwaltungsgericht (PrOVG) var en tysk domstol, der eksisterede fra 1875 til 1941. Domstolen havde sæde i Berlin.

Forhistorie 
I Paulskirke-forfatningen fra 1849 var tyskerne blevet lovet forvaltningsdomstole. Forfatningen trådte aldrig i kraft, og indførelsen af domstolene skete kun langsomt. Storhertugdømmet Baden fik en forvaltningsdomstol i 1863. I 1875 fulgte Hessen-Darmstadt og Preussen efter. Senere kom der også forvaltningsdomstole i andre tyske stater.

Virksomhed 
I domstolen første år var Kreuzberg-dommen fra 1882 domstolens vigtigste kendelse. Med henvisning til magtens tredeling forbød dommen politiet at udstede regulativer om byplanlægning i Kreuzberg (en forstad til Berlin). Dommen forpligtede regeringen til at omdanne Preussen fra en politistat til en retsstat.
 
Den tidligere preussiske indenrigsminister Bill Drews var præsident for domstolen fra 1921 til 1938. Trods heftige angreb fra yderligtgående nazistiske jurister hævdede Drews retsstatens principper.

Efterfølgere 
I en førerbefaling fra april 1941 nedlagde Hitler forvaltningsdomstolene i de tyske stater og Østrig. I stedet blev der oprettet en rigsdomstol, der var forpligtet på den nazistiske ideologi. Denne domstol blev nedlagt af det Det allierede kontrolråd i 1946.

Efter krigen blev der oprettet forvaltningsdomstolen både i Østtyskland og i Vesttyskland. De østtyske forvaltningsdomstole blev nedlagte ved en forfatningsændring i 1968.

I 1953 flyttede Vesttysklands forvaltningsdomstol (Bundesverwaltungsgericht) ind i Den preussiske overforvaltningsdomstols tidligere lokaler i Vestberlin. I en periode havde domstolen en afdeling i München.
  
Efter Tysklands genforening i 1990 blev forvaltningsdomstolen også øverste domstol for sager fra Østtyskland. I 2002 flyttede domstolen ind i rigsrettens tidligere lokaler i Leipzig.

Tysklands politik
Tysklands retsvæsen
Tysklands forfatnings- og forvaltningsdomstole
Etableret i 1875
Ophørt i 1941
Ace Ventura: When nature calls

Ace Ventura: Når naturen kalder (en: Ace Ventura: When Nature calls) er en amerikansk farce/komedie film fra 1995. Filmen er instrueret af Steve Oedekerk og produceret af Warner Brothers og Morgan Creek.

Filmen er efterfølgeren til succesen Ace Ventura: Detektiv fra 1994.
Jim Carrey har igen hovedrollen som den gakkede men til tider meget snedige dyredetektiv, Ace Ventura. På rollelisten finder vi derudover Ian McNeice som Fulton Greenwall, Sophie Okonedo som Wachati-prinsessen og Simon Callow som Vincent Cadby.

Handling 

Vi finder Ace Ventura i gang med at redde en bortløben vaskebjørn oppe i nogle bjerge. Som en parodi på starten af filmen Cliffhanger taber han vaskebjørnen i dybet. Han vælger at gå i kloster i de tibetanske bjerge for at rense sig selv for skammen og sorgen over den tabte vaskebjørn.

Men så en dag kommer Fulton Greenwald, og beder Ace om at komme til det fiktive land Nibia i Afrika. Høvdingen af Wachati-stammens datter skal nemlig giftes med høvdingen fra Wachootoo-stammens søn , og inden brylluppet giver Wachootoo-stammen Wachati-stammen en hellig hvid flagermus kaldet Shikaka. Men denne flagermus bliver stjålet, og hvis ikke Ace Ventura får den tilbage i tide vil der opstå stammekrig.

Det er det engelske konsulat i Nibia der har bedt Ace om at finde flagermusen, men det viser sig at jkonsulen Vincent Cadby, ikke har rent mel i posen. Han vil nemlig sørge for at de to stammer udsletter hinanden, så han kan overtage de nærliggende huler fyldt med det værdifulde materiale guano (flagermuse-lort), og derved stjæle det "lovligt".

Medvirkende 
 Jim Carrey som Ace Ventura
 Ian McNeice som Fulton Greenwall
 Simon Callow som Vincent Cadby
 Maynard Eziashi som Ouda
 Bob Gunton som Burton Quinn
 Damon Standifer som Wachati-høvding
 Sophie Okonedo som Wachati-prinsesse
 Arsenio 'Sonny' Trinidad som Ashrammunk
 Danny D. Daniels som Wachootoo-stammens heksedoktor
 Andrew Steel som Mick Katie
 Bruce Spence som Gahjii
 Adewale Akinnuoye-Agbaje som Hitu
 Tommy Davidson som mini-krigeren

Eksterne henvisninger 
 
 

Komediefilm fra USA
Amerikanske film fra 1995
Nicolás Otamendi

Nicolás Hernán Gonzalo Otamendi (født d. 12. februar 1988) er en argentinsk professionel fodboldspiller, som spiller for Primeira Liga-klubben Benfica og Argentinas landshold.

Klubkarriere

Vélez Sarsfield 
Otamendi begyndte sin karriere med Vélez Sársfield, hvor han debutrede for klubben i 2007. Han var med i 2009 til at vinde forårsudgaven af det argentinske mesterskab, og spillede 17 ud af 19 kampe for holdet i sæsonen.

Porto 
Han skiftede i august 2010 til FC Porto på en femårig kontrakt.

Valencia 
I februar 2014 skiftede han til Valencia CF i Spanien og som del af aftalen blev han med det samme udlejet til brasilianske Atlético Mineiro. 

Han debuterede for Valencia i oktober 2014, og etablerede sig herefter som en fast mand på holdet.

Manchester City 
Han skiftede i august 2015 til Manchester City. City betalte 38 millioner euro for Otamendi, der skrev en femårig kontrakt. Han tilbragte 5 sæsoner for klubben, hvor hans spillede mere end 100 kampe.

Benfica 
Otamendi vendte tilbage til Portugal i september 2020, da han skiftede til Benfica som del af aftalen som sendte Rúben Dias den anden vej.

Landsholdskarriere 
Otamendi debuterede for Argentinas landshold den 20. maj 2009. Han har været del af Argentinas trupper til flere internationalle tuneringer siden.

Titler 
Vélez Sarsfield

 Argentinske Primera División: 1 (2009 Clausura)

Porto

 Primeira Liga: 3 (2010-11, 2011-12, 2012-13)
 Taça de Portugal: 1 (2010-11)
 Supertaça Cândido de Oliveira: 3 (2011, 2012, 2013)
 UEFA Europa League: 1 (2010-11)

Manchester City

 Premier League: 2 (2017-18, 2018-19)
 FA Cup: 1 (2018-19)
 Football League/EFL Cup: 4 (2015-16, 2017-18, 2018-19, 2019-20)
 FA Community Shield: 2 (2018, 2019)

Argentina

 Copa América: 1 (2021)

Individuelle

 La Liga Sæsonens hold: 1 (2014-15)
 Copa América Tuneringens hold: 2 (2015, 2016)
 PFA Premier League Årets hold: 1 (2017-18)

Referencer

Eksterne henvisninger 

 Footballdatabase.eu spillerinfo
 National-Football-Teams.com

Personer fra Buenos Aires
Fodboldspillere fra Argentina
Fodboldlandsholdsspillere fra Argentina
Fodboldspillere fra Club Atlético Vélez Sársfield
Fodboldspillere fra FC Porto
Fodboldspillere fra Valencia CF
Fodboldspillere fra Atletico Mineiro
Fodboldspillere fra Manchester City F.C.
Fodboldspillere fra S.L. Benfica
Deltagere ved verdensmesterskabet i fodbold 2010
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Verdensmestre i fodbold
Deltagere ved Copa América 2015
Deltagere ved Copa América Centenario
Deltagere ved Copa América 2019
Deltagere ved Copa América 2021
Mesterholdenes Europa Cup i håndbold 1979-80 (kvinder)

Mesterholdenes Europa Cup i håndbold 1979-80 for kvinder var den 20. udgave af Mesterholdenes Europa Cup i håndbold for kvinder. Turneringen blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af RK Radnički fra Jugoslavien, som i finalen over to kampe besejrede Inter Bratislava fra Tjekkoslovakiet med 45-29. Det var anden gang i turneringens historie, at RK Radnički vandt titlen – første gang var i sæsonen 1975-76. Til gengæld var Inter Bratislava i finalen for første gang.

Danmarks repræsentant i turneringen var de danske mestre fra Svendborg HK, som blev slået ud i kvartfinalen, hvor holdet over to kampe tabte 31-37 til de senere finalister fra Inter Bratislava.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1980

Noter 

1979-80 (kvinder)
Håndbold i 1979
Håndbold i 1980
Kvindehåndbold